

LĒMUMS

Ādažos, Ādažu novadā

2025. gada 30. janvārī **Nr.** **29**

**Par izmaiņām pašvaldības Centrālās pārvaldes Grāmatvedības nodaļas struktūrā**

Ādažu novada pašvaldības dome izskatīja Centrālās pārvaldes Grāmatvedības nodaļas (turpmāk – GRN) vadītājas iesniegumu (reģ. Nr. ĀNP/1-21-2/25/3) par izmaiņām nodaļas struktūrā, saistībā ar Ādažu novada pašvaldības domes 2024. gadā pieņemtajiem lēmumiem par pašvaldības aģentūras “Carnikavas komunālserviss” (turpmāk – Aģentūra) centralizētās siltumapgādes funkcijas nodošanu SIA “ĀDAŽU NAMSAIMNIEKS” un centralizētās ūdenssaimniecības nodošanu SIA “Ādažu ūdens”.

Ņemot vērā, ka Aģentūrā ir samazinājies darba apjoms amatam “Vecākais grāmatvedis”, kura pienākumos ietilpa siltumapgādes un ūdenssaimniecības ienākošo maksājumu apstrāde, tiek ierosināts samazināt darba slodzi amatam uz 0,75 slodzēm.

Izvērtējot GRN noteiktās funkcijas un darba apjomu tika konstatēts, ka ir palielinājies darba apjoms pašvaldības pamatlīdzekļu un inventāra uzskaitei par 40 % salīdzinājumā ar iepriekšējo gadu un radot esošajam darbiniekam lielu noslodzi, tiek ierosināts palielināt darba slodzi amatam “Grāmatveža palīgs” no 0,75 slodzēm uz pilnu slodzi, lai atslogotu esošo darbinieku un nodrošinātu GRN noteikto funkciju izpildi .Minētās izmaiņas neradīs ietekmi uz pašvaldības 2025. gada budžetu.

Pamatojotiesuz Pašvaldību likuma 10. panta pirmās daļas 14. punktu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, pašvaldības Amatu klasificēšanas darba grupas 15.01.2024. atzinumu, kā arī Finanšu komitejas 22.01.2025. atzinumu, Ādažu novada pašvaldības dome

**NOLEMJ:**

1. Ar 2025. gada 1. martu Centrālās pārvaldes Grāmatvedības nodaļas struktūrā veikt izmaiņas darbinieku amatu slodzēs:
   1. mainīt amata “Vecākais grāmatvedis” (profesiju kods *2411 01*) darba slodzi no 1 slodzes uz 0,75 slodzēm, mēnešalga 1205,00 EUR;
   2. mainīt amata “Grāmatveža palīgs” (profesijas kods *3314 02*) darba slodzi no 0,75 slodzes uz 1 slodzi, mēnešalga 1413,00 EUR.
2. Veikt grozījumu Ādažu novada pašvaldības domes 2024. gada 27. decembra lēmuma Nr. 515 “Par pašvaldības amatpersonu un darbinieku mēnešalgām 2025. gadā” 2. pielikuma sadaļā “Grāmatvedības nodaļa” (pielikumā).
3. Centrālās pārvaldes Grāmatvedības nodaļas vadītājai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU